Ek het jou nodig! Regtig? | MaanKind
Ek het jou nodig! Regtig?
Die afgelope paar dae het ek baie gedink hoe 'n paar vriende die verlies van 'n lewensmaat op verskillende maniere verwerk. Elke mens se drome, prosesse en hantering van situasies verskil so. Ons ken die teorie van hoe dinge vir onsself werk, ons het selfs antwoorde vir ander, totdat ons gekonfronteer word met einste situasie.
Ons is lief vir ons lewensmaats, ons is bly vir mekaar, ons is trots op mekaar, ons steun op mekaar en ons óndersteun mekaar met dinge. Ondersteun beteken vir my dat ek kortstondig 'n ondergeskikte rol speel en my eie behoeftes tweede stel, ter wille van die ander een, dit beteken definitief nie dat ek onder gaan lê vir iemand om op te trap nie.
My lewe en my uitdagings maak perfek sin, ons pluis die lewe, die dood en alles tussenin elke dag oor 'n kan koffie uit, maar midde-in die situasie moet jy my nie herinner wat ek behoort te dink of te voel nie, dan vlieg my handles af en 'n ontploffing volg.
Watter rol speel ons dus vir mekaar, in watter opsig het ons mekaar nodig? Gaan ons ooit regtig weet, gaan ons dit ooit werklik waardeer voordat dit te laat is en jy die verlies van jou lewensmaat moet verwerk?
4 thoughts on "Ek het jou nodig! Regtig?"
13 Jun, 2017 at 7:38 am
Stem saam en dis eintlik erg om dit te weet .
13 Jun, 2017 at 8:11 am
6 Jun, 2017 at 4:15 pm
Is dit enigsins moontlik om 'n gewaardeerde vriend, 'n getroue werknemer of 'n lewensmaat na hulle volle waarde te skat terwyl hulle nog daar is? Ek dink jy kan probeer, maar jy kan nie 100% suksesvol wees nie